Kārlis Neimanis
Kārlis Neimanis (dzimis 1984. gada 30. novembrī Jelgavā) ir latviešu aktieris. 2003. gadā beidzis Valmieras 5. vidusskolu. Valmieras Jāzepa Vītola mūzikas skolā apguvis vijoles spēli. 2007. gadā absolvējis Latvijas Kultūras akadēmijas dramatiskā teātra un kino aktieru kursu, tajā pašā gadā pievienojies Valmieras teātra kolektīvam. 2014./2015. gada sezonā ieguvis Valmieras drāmas teātra Skatītāju balvu kategorijā "Labākais aktieris otrā plāna lomā" par Emīla Rozenberga lomu izrādē "Balle būs". Bez teātra lomām pazīstams arī ar Konrāda lomu seriālā "Viņas melo labāk"un Valda lomu 2005. gada filmā "Lai dzīvo bērni".